Il-Parlament għadu kemm approva liġi li tirrikonoxxi uffiċjalment familji li jikkoabitaw, mingħajr ma jkunu miżżewġin jew f'unjoni ċivili. L-att dwar il-koabitazzjoni se jipproteġi u jagħti aktar drittijiet lill-koppji li jgħixu flimkien. L-att tal-koabitazzjoni li daħal fl-2017 kien diġà rrikonoxxa l-koabitazzjoni, iżda kien hemm numru ta' diffikultajiet fl-applikazzjoni tiegħu. Il-Ministru Edward Zammit Lewis u Segretarju Parlamentari Rosianne Cutajar tennew l-impenn tal-gvern li jkomplu jaħdmu sabiex idaħħlu aktar drittijiet f'pajjiżna.